
 РЕГЛАМЕНТ ЗА ИЗПЪЛНЕНИЕ (ЕС) .../... НА КОМИСИЯТА
 от 13.3.2017 година
 за определяне на правила за прилагането на Регламент (EС) No 1308/2013 на Европейския парламент и на Съвета по отношение на секторите на плодовете и зеленчуците и на преработените плодове и зеленчуци
 ЕВРОПЕЙСКАТА КОМИСИЯ,
 като взе предвид Договора за функционирането на Европейския съюз,
 като взе предвид Регламент (ЕС) No 1308/2013 на Европейския парламент и на Съвета от 17 декември 2013 г. за установяване на обща организация на пазарите на селскостопански продукти и за отмяна на регламенти (ЕИО) No 922/72, (ЕИО) No 234/79, (ЕО) No 1037/2001 и (ЕО) No 1234/2007 на Съвета, и по-специално член 38, член 174, параграф 1, буква г), член 181, параграф 3 и член 182, параграфи 1 и 4 от него,
 като взе предвид Регламент (ЕС) No 1306/2013 на Европейския парламент и на Съвета от 17 декември 2013 г. относно финансирането, управлението и мониторинга на общата селскостопанска политика и за отмяна на регламенти (ЕИО) No 352/78, (ЕО) No 165/94, (ЕО) No 2799/98, (ЕО) No 814/2000, (ЕО) No 1290/2005 и (ЕО) No 485/2008 на Съвета, и по-специално член 58, параграф 4, буква а), член 62, параграф 2, букви а)—г) и буква з), както и член 64, параграф 7, буква а) от него,
 като има предвид, че:
 (1)С Регламент (ЕС) No 1308/2013 се заменя Регламент (ЕО) No 1234/2007 на Съвета
 1
 и се определят нови правила по отношение на секторите на плодовете и зеленчуците и на преработените плодове и зеленчуци. С него също така се предоставят правомощия на Комисията да приема делегирани актове и актове за изпълнение в тази връзка. Такива актове следва да заменят някои от разпоредбите на Регламент за изпълнение (ЕС) No 543/2011 на Комисията
 2
 . Посоченият регламент се изменя с Делегиран регламент (EС) 2017/xxx на Комисията
 3
 .
 (2)С цел да се оптимизира разпределението на финансовите ресурси и да се подобри качеството на стратегията следва да бъдат предвидени разпоредби, които определят структурата и съдържанието на националната стратегия за устойчиви оперативни програми и националната рамка за екологични действия. Следва да бъдат определени екологичните действия, които могат да бъдат включени в тази национална рамка, както и изискванията, които трябва да бъдат спазени, за да се улесни съставянето и изпълнението на тези действия.
 (3)Освен това следва да бъдат изготвени правила относно съдържанието на оперативните програми, документите, които се изискват, сроковете за предаване и периодите на изпълнение на оперативните програми.
 (4)С цел да се гарантира правилното прилагане на схемата за помощ за организациите на производители, следва да се определи каква информация трябва да бъде включена в заявленията за помощ, както и процедурите за изплащане на помощта. За да се предотвратят трудности с ликвидността, организациите на производителите следва да разполагат със система от авансови плащания заедно с подходящи гаранции. Поради същата причина следва да има и алтернативна система за възстановяване на вече възникнали разходи.
 (5)Тъй като производството на плодове и зеленчуци е непредсказуемо, а продуктите са бързо развалящи се, излишъкът на пазара, дори да не е прекалено голям, може да предизвика сериозни пазарни смущения. Поради това следва да бъдат предвидени